Document ID: 31997R0089

31997R0089
L 017/28
SLUŽBENI LIST EUROPSKE UNIJE
20.01.1997.
UREDBA KOMISIJE (EZ) br. 89/97
od 20. siječnja 1997.
o izmjeni Uredbe (EEZ) br. 2454/93 o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2913/92 od 12. listopada 1992. o Carinskom zakoniku Zajednice (1) kako je zadnje izmijenjena Uredbom (EZ) br. 82/97 (2), a posebno njezin članak 249.,
budući da provjera neto težine navedene u deklaracijama za puštanje banana u slobodni promet predstavlja probleme povezane s metodologijom i jedinstvenom primjenom; budući da je stoga primjereno posebno navesti metode za određivanje i provjeru neto težine banana;
budući da su mjere predviđene ovom Uredbom u skladu s mišljenjem Odbora za Carinski zakonik,
DONIJELA JE OVU UREDBU:
Članak 1.
Uredba Komisije (EEZ) br. 2454/93 (3) mijenja se kako slijedi:
1.
Umeće se sljedeći članak:
„Članak 290.a
Pregledi banana obuhvaćenih oznakom KN 0803 00 19 za potrebe provjere neto težine prilikom uvoza uključuje najmanje 10 % deklaracija na godinu i po carinarnici.
Pregled banana obavlja se u trenutku puštanja u slobodan promet u skladu pravilima utvrđenim u Prilogu 38.b.”
2.
Umeće se sljedeći Prilog 38.b:
„Prilog 38.b
1.
Za potrebe primjene članka 290.a carinska tijela carinarnice kojoj je podnesena deklaracija za puštanje svježih banana u slobodan promet određuju neto težinu na temelju uzorka jedinica pakiranja za svaku vrstu pakiranja te za svako mjesto podrijetla.
2.
Jedinice pakiranja koje se važu trebale bi predstavljati reprezentativni uzorak deklaracije. Uzorak mora sadržavati najmanje dolje navedene količine:
Broj prijavljenih jedinica pakiranja (po vrsti pakiranja i podrijetlu)
Broj jedinica pakiranja koje se pregledavaju
- do 400
5
- od 401 do 700
7
- od 701 do 1 000
10
- od 1 001 do 2 000
13
- više od 2 000
15
U slučaju kada je cijeli teret obuhvaćen jedinstvenom deklaracijom, carinarnica smije, osim ako se sumnja na prijevaru, izračun neto težine temeljiti na minimalnom uzorku od 15 jedinica pakiranja (jednake vrste pakiranja te iz istog mjesta podrijetla).
Neto težina određuje se kako slijedi:
-
otvaranjem najmanje jedne jedinice pakiranja, potom izračunom težine pakiranja,
-
težina pakiranja se prihvaća za sva pakiranja iste vrste te se oduzima od težine svih jedinica izvaganih pakiranja,
-
tako utvrđena prosječna težina po jedinici pakiranja banana, utemeljena na masi provjerenog uzorka, prihvaća se kao osnova za određivanje neto težine banana koje su obuhvaćene deklaracijom.”
Članak 2.
Prije 1. siječnja 1998. Komisija ponovno ispituje stopu pregleda utvrđenu u članku 1.
Članak 3.
Ova Uredba stupa na snagu sedmog dana od dana objave u Službenom listu Europskih zajednica.
Primjenjuje se od 1. veljače 1997.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. siječnja 1997.

Labels: 3
17
11